VM i skiflyging 2016
VM i skiflyging 2016 ble avholdt i Kulm i den østerrikske byen Bad Mitterndorf fra 14. til 17. januar 2016. Mesterskapet ble avviklet med trening og kvalifisering torsdag 14. januar, to individuelle renndager med to omganger hver 15. og 16. januar, og lagkonkurranse søndag 17. januar. Vindproblemer gjorde at den andre konkurranseomgangen lørdag 16. januar måtte avlyses, dermed ble tre omganger gjeldende i den individuelle konkurransen.